Koolitus Ida-Virumaa käsitöömeistritele "Pärandist tooteks ja teenuseks: käsitöö ja turismi sünergia"
2026-02-13 08:00 - 2026-05-09 17:00 (Europe/Helsinki)
TÜ korraldab 13.02.–09.05.2026 Ida-Virumaal põneva ning turismisektorit toetava koolituse Pärandist tooteks ja teenuseks: käsitöö ja turismi sünergia.
Koolitus on mõeldud Ida-Viru käsitöömeistritele ning selle eesmärk on anda oskused luua ja arendada kohaliku pärandi elementidest inspireeritud tooteid ja teenuseid, arendada loomeettevõtlust tehes tõhusat koostööd turismiasutustega ning kasutades sobivaid turundusstrateegiaid nende toodete ja teenuste edendamiseks ja müümiseks.
Koolitus on osalejatele tasuta ja end kirja panna saab kuni 1.02.: Pärandist tooteks ja teenuseks: käsitöö ja turismi sünergia | Tartu Ülikool
Õppejõud:

Ave Matsin
Riina Tomberg

Veebiseminar: Turism kaitsealadel, 07. aprillil kell 10.00
2026-04-07 10:00 - 12:00
Virumaa on erakordne sihtkoht – siin asuvad koguni kaks rahvusparki: Eesti vanim – Lahemaa – ning noorim – Alutaguse.
Kaitsealad pakuvad külastajatele unikaalseid loodus- ja kultuurielamusi, kuid turism neis piirkondades eeldab teadlikkust, vastutust ja koostööd.
See on hea võimalus saada praktilisi teadmisi, esitada küsimusi ning mõtestada oma rolli kaitsealadel tegutseva turismiasjalise või giidina.
Seminari viib läbi Lahemaa Turismiühingu juht Kaisa Linno
Veebinar on hiljem järelvaadatav.
Osalemine on tasuta.
Registreerimine: https://docs.google.com/forms/d/1I0oPBcYvJZT-XsGqnfvslE4ErJ6HdHY5eNWxXs17f-0/viewform?edit_requested=true
